Jabarkan Pengawalan kimia dari Spesies ceroboh dalam bahasa melayu

Sebatian kimia boleh digunakan bagi menghalang penyebaran spesies ceroboh. kaedah kawalan ini mampu menjadi amat berkesan di kawasan kecil dan besar, tetapi sering kali dikritik kerana kemungkinan pencemaran sumber air dan tanah dan tidak mampu mensasar sasaran khusus yang boleh mengakibatkan kematian spesies tumbuhan dan haiwan yang diingini. Selain itu, spesies sasaran mungkin menjadi kebal kepada bahan kimia selepas jangka masa tertentu, menjadikan kaedah ini tidak berkesan. Racun rumpai (Herbicides) merupakan bahan kimia yang digunakan bagi mengawal tumbuhan ceroboh dan bergantung kepada spesies sasaran, boleh disembur secara langsung kepada tumbuhan, pada tanah dipangkal pokok, malah pada tanah sebelum biji benih bercambah. Bagi haiwan, racun perosak  (pesticides) digunakan bagi mengekang pertumbuhan dan pembiakan atau membunuh serangga ceroboh perosak. Satu bentuk lain bagi kawalan kimia merupakan penggunaan pheromone penarik bagi menarik serangga mengawan kedalam perangkap.